b'\n_START_ARTICLE_\nHarry Potter i Darovi smrti 1. dio (2010.)\n_START_SECTION_\nRazvoj\n_START_PARAGRAPH_\nPrema Warner Bros. zaposleniku Alanu F. Hornu dopustit \xc4\x87e "dodatni sat i pol da se proslavi \xc5\xa1to je ova fran\xc5\xa1iza bila i da se proslave sve rije\xc4\x8di i ideje u ovoj nevjerojatnoj pri\xc4\x8di." Heyman je opisao da su Darovi smrti tako bogati, da je pri\xc4\x8da tako gusta i da jo\xc5\xa1 ima toliko toga \xc5\xa1to se treba rije\xc5\xa1iti, da smo, nakon raspravljanja s Rowling, do\xc5\xa1li do zaklju\xc4\x8dka da su dva dijela potrebna." Kloves nije mogao po\xc4\x8deti pisati scenarij dok WGA \xc5\xa1trajk nije zavr\xc5\xa1io._NEWLINE_Prije nego \xc5\xa1to je David Yates slu\xc5\xbebeno izabran za redatelja, bilo je jo\xc5\xa1 zainteresiranih. Alfonso Cuar\xc3\xb3n, redatelj Harry Potter i Zato\xc4\x8denik Azkabana n, je rekao da bi bio "u isku\xc5\xa1enju" da se vrati re\xc5\xbeirati. Guillermo del Toro, koji je propustio Zato\xc4\x8denika Azkabana, je zrazio interes u re\xc5\xbeiranju Darova smrti, ali je mnogo posla s produkcijom Hobbit filmova (prvi dio izlazi 2011.) njega sprije\xc4\x8dilo u projektu._NEWLINE_Heyman je rekao da \xc4\x87e filmovi biti vi\xc5\xa1e sli\xc4\x8dni knjizi nego pro\xc5\xa1la dva zbog duljine. Daniel Radcliffe je rekao: "Ovo je film putovanja, posebno prvi dio. Ljudi su navikli gledati Harryja Pottera u Hogwartsu, a u prvom dijelu mi uop\xc4\x87e nismo u Hogwartsu. To \xc4\x87e zbilja osvje\xc5\xbeiti stvari, a nadajmo se da \xc4\x87e ljudi gledati filmove osvje\xc5\xbeeni, jer je potpuno druga stvar kad nisi u istoj sobi cijelo vrijeme."_NEWLINE_Iako je Yates zadr\xc5\xbeao skladatelja Nicholasa Hoopera za Princa mije\xc5\xa1ane krvi, Hooper je potvrdio da se ne\xc4\x87e vra\xc4\x87ati za Darove smrti. U srpnju 2009. John Williams, skladatelj pjesama prvih triju filmova, rekao je da \xc4\x87e se vratiti ako \xc4\x87e mu pasati po rasporedu._NEWLINE_Yates i Heyman su rekli da su neke stvari u ovom filmu imale efekt na to kako je pro\xc5\xa1li film bio snimljen.\n_START_SECTION_\nSnimanje\n_START_PARAGRAPH_\nPre-produkcija je po\xc4\x8dela 26. sije\xc4\x8dnja 2009., a snimanje 19. velja\xc4\x8de, 2009. u Leavesden Studios, gdje su svi pro\xc5\xa1li filmovi snimani, i Pinewood Studios. Eduardo Serra je snimatelj. Yates je rekao da \xc4\x87e film biti sniman "s gomilom ru\xc4\x8dnih kamera. \xc5\xbdelim da se stvari tresu svaki put kad odem u taj svijet. Volim eksperimentirati usput." Snimanje \xc4\x87e trajati 250 dana. Od listopada 2009., Ralph Fiennes snima svoju ulogu kao is Lord Voldemort. Mnogi odrasli glumci su isto po\xc4\x8deli snimati tog mjeseca._NEWLINE_Tijekom produkcije u Leavesdenu, Radcliffevov kaskaderski dvojnik, David Holmes pretrpio je ozbiljnu ozljedu kralje\xc5\xa1nice tijekom snimanja u zraku, koja ga je paralizirala. Holmes je pao na tlo nakon eksplozije koja je bila dio sekvence.\n_START_SECTION_\nKritike\n_START_PARAGRAPH_\nPrvi dio sedmog nastavka bio je vrlo dobro prihva\xc4\x87en. Kriti\xc4\x8dari su pohvalili gluma\xc4\x8dku postavu, specijalne efekte i re\xc5\xbeiju, no film je nai\xc5\xa1ao i na nedostatke kao \xc5\xa1to su neuredna akcija, prazni hod, isisana \xc4\x8darolija koja je krasila prva tri filma i necjelovitost zbog podjele filma na dva dijela, no ipak su ga mnogi proglasili jednim od najboljih filmova u serijalu.'